### APSTIPRINĀTS

Iepirkuma komisijas

2017.gada 28.novembra sēdē

Protokols Nr. 2

Ar 2017.gada 4.decembra grozījumiem (protokols Nr.3)

ATKLĀTA KONKURSA

**„Dienesta komandējumu un darba braucienu nodrošināšana VIAA vajadzībām”**

 **VIAA 2017/60**

**NOLIKUMS**

2017

**VispārīgA informācija**

1. **Iepirkuma identifikācijas numurs**: **VIAA 2017/60**
2. **Pasūtītāja nosaukums, adrese un rekvizīti:**

**Valsts izglītības attīstības aģentūra** (turpmāk – Pasūtītājs)

Reģistrācijas Nr.90001800413

Vaļņu iela 1, Rīga, LV-1050

Tālruņa Nr: 67814322

Faksa Nr.: 67814344

Kontaktpersona: Vadības un ārējās sadarbības departamenta Juridiskā un saimnieciskā nodrošinājuma juriste Iluta Kažmēre, tālr.: 67785474, faksa nr.: 67814344, elektroniskā pasta adrese: iluta.kazmere@viaa.gov.lv.

1. Iepirkuma procedūras rezultātā tiks slēgta vispārīgās vienošanās. Iesniedzot piedāvājumu pretendents izsaka piekrišanu Vispārīgās vienošanās noteikumiem, kurus pēc lēmuma pieņemšanas par līguma slēgšanas tiesību piešķiršanu, mainīt nevarēs. Vispārīgā vienošanās tiks slēgta ar vienu pretendentu, kas iepirkuma rezultātā iegūs tiesības uz pakalpojumu sniegšanu, ņemot vērā noteikto piedāvājumu izvēles kritēriju – saimnieciski visizdevīgāko piedāvājumu. Pasūtītājs Vispārīgās vienošanās ietvaros nav saistīts ar konkrētu pasūtījuma apjomu un veic pasūtījumus atbilstoši vajadzībai un savām finanšu iespējām.
2. **Pretendents:** piegādātājs, kurš ir reģistrēts Elektronisko iepirkumu sistēmā (turpmāk – EIS) un ir iesniedzis piedāvājumu EIS e-konkursu apakšsistēmā.
3. **Iepirkuma procedūra**

Atklāts konkurss saskaņā ar Publisko iepirkumu likuma 8. panta pirmās daļas 1. punktu.

1. **Iepirkuma priekšmets**
	1. Iepirkuma priekšmets ir dienesta komandējumu un darba braucienu nodrošināšana VIAA vajadzībām, tajā skaitā transporta biļešu, apdrošināšanas polišu piegāde, viesnīcu rezervāciju veikšana, un autonomas nodrošināšana, kā arī citi pakalpojumi saskaņā ar tehniskajā specifikācijā norādītajām prasībām (Nolikuma 2.pielikums).
	2. Pretendents var iesniegt vienu piedāvājuma variantu par visu iepirkuma priekšmetu kopumā.
	3. Iepirkuma priekšmeta izpildes termiņš ir līdz līgumcenas –170 000.00 EUR (viens simts septiņdesmit tūkstoši *euro* un nulle centi) apguvei (plānotais Vispārīgās vienošanās darbības termiņš ir 18 mēneši).
	4. CPV kods: 79997000-9 (komandējumu pakalpojumi); [63000000-9](http://iub.gov.lv/iubcpv/parent/7794) (Ar transportu saistītie pakalpojumi un palīgpakalpojumi; ceļojumu aģentūru pakalpojumi).
2. **Finansējuma avoti.** Vispārīgā vienošanās var tikt finansēta no:
	1. Eiropas Ekonomikas zonas finanšu instrumenta un Norvēģijas finanšu instrumenta 2009.-2014.gada perioda programma LV05 “Pētniecība un stipendijas”, līguma Nr. LV 05;
	2. Darbības programmas "Izaugsme un nodarbinātība" prioritārā virziena "Izglītība, prasmes un mūžizglītība" 8.3.5. specifiskais atbalsta mērķis "Uzlabot pieeju karjeras atbalstam izglītojamajiem vispārējās un profesionālās izglītības iestādēs", vienošanās Nr. 8.3.5.3.0/16/I/001;
	3. Darbības programmas "Izaugsme un nodarbinātība" 1.1.1. specifiskā atbalsta mērķis "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.2. pasākuma "Pēcdoktorantūras pētniecības atbalsts", vienošanās Nr. 1.1.1.2/16/I/001;
	4. Eiropas Savienības Erasmus+ programma izglītības, jaunatnes un sporta jomā 2014.- 2020.gadam;
	5. projekta „Izglītības un zinātnes ministrijas kapacitātes stiprināšana Eiropas Savienības struktūrfondu plānošanai, ieviešanai un uzraudzībai 2014-2020. gada plānošanas periodā”, vienošanās Nr. 11.1.1.0/15/TP/011;
	6. Eiropas Savienības fondu darbības programmas “Izaugsme un nodarbinātība” 7.2.1. specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” pasākuma “Sākotnējās profesionālās izglītības programmu īstenošana Jauniešu garantijas ietvaros” projekta “Sākotnējās profesionālās izglītības programmu īstenošana Jauniešu garantijas ietvaros”, vienošanās Nr. 7.2.1.2./15/I/001;
	7. Darbības programmas "Izaugsme un nodarbinātība" 8.4.1. specifiskā atbalsta mērķa "Pilnveidot nodarbināto personu profesionālo kompetenci" Eiropas Sociālā fonda projekta “Nodarbināto personu profesionālās kompetences pilnveide”, vienošanās Nr. 8.4.1.0/16/I/001;
	8. Darbības programmas “Izaugsme un nodarbinātība” 8.1.3. specifiskā atbalsta mērķis “Palielināt modernizēto profesionālās izglītības iestāžu skaitu”;
	9. “Apvārsnis 2020”programmas projektiem;
	10. Nacionālā *Euroguidance* centra darbības nodrošināšanai paredzētajiem līdzekļiem;
	11. citiem ārvalstu finanšu instrumentu līdzekļiem;
	12. no valsts budžeta līdzekļiem.
3. **Iepirkuma procedūras dokumentu pieejamība**
	1. Iepirkuma procedūras dokumentācijai ir nodrošināta **tieša un brīva elektroniskā pieeja** Valsts izglītības attīstības aģentūras mājaslapā *http://www.viaa.gov.lv*, sadaļas ”Publiskie iepirkumi” un EIS [www.eis.gov.lv](http://www.eis.gov.lv) e-konkursu apakšsistēmā šī konkursa sadaļā.
	2. Ieinteresētais piegādātājs EIS e-konkursu apakšsistēmā šī konkursa sadaļā var reģistrēties kā nolikuma saņēmējs, ja tas ir reģistrēts EIS kā piegādātājs.[[1]](#footnote-1)
	3. Pasūtītājs nodrošina iespēju ieinteresētajiem piegādātājiem iepazīties ar iepirkuma procedūras dokumentāciju uz vietas nolikuma 2.punktā minētajā adresē, iepriekš sazinoties ar nolikuma 2. punktā minēto kontaktpersonu.
	4. Pasūtītājs nodrošina iepirkuma procedūras dokumentācijas izsniegšanu drukātā veidā 3 (*trīs*) darbdienu laikā no ieinteresētā piegādātāja pieprasījuma, ievērojot nosacījumu, ka dokumentu pieprasījums iesniegts laikus pirms piedāvājuma iesniegšanas termiņa.
	5. Papildu informācija, kas tiks sniegta saistībā ar šo iepirkuma procedūru, tiks publicēta Pasūtītāja mājaslapā un EIS [www.eis.gov.lv](http://www.eis.gov.lv) e-konkursu apakšsistēmā šī konkursa sadaļā. Ieinteresētajam piegādātājam ir pienākums sekot līdzi publicētajai informācijai. Pasūtītājs nav atbildīgs par to, ja kāds ieinteresētais piegādātājs nav iepazinies ar informāciju, kurai ir nodrošināta brīva un tieša elektroniskā pieeja.
4. **Papildu informācijas pieprasīšanas kārtība**
	1. Papildu informāciju ieinteresētais piegādātājs var pieprasīt latviešu valodā, nosūtot pieprasījumu pa pastu, faksu vai e-pastu (kas norādīti nolikuma 2.punktā), pieprasījumā ietverot arī iepirkuma procedūras nosaukumu un identifikācijas numuru.
	2. Jebkura papildu informācija, kas tiks sniegta saistībā ar šo iepirkumu, tiks publicēta Pasūtītāja mājaslapā internetā pie nolikuma (<http://viaa.gov.lv/lat/viaa/valsts_iepirkumi/> ) un EIS [www.eis.gov.lv](http://www.eis.gov.lv) e-konkursu apakšsistēmā šī konkursa sadaļā. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
	3. Papildu informācija par iepirkuma procedūras dokumentos iekļautajām prasībām uz piedāvājuma sagatavošanu un iesniegšanu vai pretendentu atlasi tiks sniegta piecu darbdienu laikā, bet ne vēlāk kā sešas dienas pirms piedāvājuma iesniegšanas termiņa beigām, ja ieinteresētais piegādātājs papildu informāciju būs pieprasījis laikus.
	4. Papildu informācija tiks nosūtīta piegādātājam, kas uzdevis jautājumu, kā arī vienlaikus ievietota Pasūtītāja mājaslapā internetā, kurā ir pieejami iepirkuma procedūras dokumenti, un EIS [www.eis.gov.lv](http://www.eis.gov.lv) e-konkursu apakšsistēmā šī konkursa sadaļā, norādot arī uzdoto jautājumu.
5. **Piedāvājuma iesniegšanas un atvēršanas vieta, datums, laiks un kārtība**
	1. Piedāvājumi jāiesniedz līdz **2017.gada 29.decembra, plkst.11.00**, EIS e-konkursu apakšsistēmā.
	2. **Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām.**
	3. Pretendentu piedāvājumi, kas saņemti ārpus EIS e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam.
	4. Piedāvājumu atvēršana sākas tūlīt pēc piedāvājumu iesniegšanas termiņa beigām **2017.gada 29.decembra, plkst.11.00**, EIS e-konkursu apakšsistēmā.
	5. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
6. **Piedāvājuma nodrošinājums**
	1. Piedāvājuma nodrošinājuma iesniegšana iepirkuma procedūras ietvaros nav paredzēta.

**DALĪBAS NOSACĪJUMI, KVALIFIKĀCIJAS UN TEHNISKĀ PIEDĀVĀJUMA PRASĪBAS IEPIRKUMA PROCEDŪRĀ**

1. **Nosacījumi dalībai iepirkuma procedūrā.**
	1. Pasūtītājs izslēdz pretendentu no dalības iepirkuma procedūrā, ja tiek konstatēts, ka tas atbilst jebkuram no Publisko iepirkumu likuma 42. panta pirmajā daļā iekļautajiem pretendenta izslēgšanas nosacījumiem.
	2. Pasūtītājs neizslēdz pretendentu no dalības iepirkuma procedūrā, ja:
		1. no dienas, kad kļuvis neapstrīdams un nepārsūdzams tiesas spriedums, prokurora priekšraksts par sodu vai citas kompetentas institūcijas pieņemtais lēmums saistībā ar Publisko iepirkumu likuma 42. panta pirmās daļas 1. punktā un 7. punkta ”a” apakšpunktā minētajiem pārkāpumiem, līdz piedāvājuma iesniegšanas dienai ir pagājuši trīs gadi;
		2. no dienas, kad kļuvis neapstrīdams un nepārsūdzams tiesas spriedums vai citas kompetentas institūcijas pieņemtais lēmums saistībā ar Publisko iepirkumu likuma 42. panta pirmās daļas 6. punktā un 7. punkta ”b” apakšpunktā minētajiem pārkāpumiem, līdz piedāvājuma iesniegšanas dienai ir pagājuši 12 mēneši.
	3. Uz personālsabiedrības biedru, ja pretendents ir personālsabiedrība, nedrīkst attiekties Publisko iepirkumu likuma 42. panta pirmās daļas 1., 2., 3., 4., 5., 6. vai 7. punktā minētie nosacījumi.
	4. Uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, nedrīkst attiekties Publisko iepirkumu likuma 42. panta pirmās daļas 1., 2., 3., 4., 5., 6. vai 7. punktā minētie nosacījumi.
	5. Pasūtītājs pārbaudi par Publisko iepirkumu likuma 42. panta pirmajā daļā iekļauto pretendenta izslēgšanas gadījumu esamību veic saskaņā ar Publisko iepirkumu likuma 42. pantā noteikto kārtību.
	6. Ja pretendents vai personālsabiedrības biedrs, ja pretendents ir personālsabiedrība, atbilst Publisko iepirkumu likuma 42. panta pirmās daļas 1., 3., 4., 5., 6. vai 7. punktā minētajam izslēgšanas gadījumam, pretendents norāda to piedāvājumā un, ja tiek atzīts par tādu, kuram būtu piešķiramas līguma slēgšanas tiesības, iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē.
	7. Ja pretendents neiesniedz skaidrojumu un pierādījumus, Pasūtītājs izslēdz attiecīgo pretendentu no dalības iepirkuma procedūrā kā atbilstošu Publisko iepirkumu likuma 42. panta pirmās daļas 1., 3., 4., 5., 6. vai 7. punktā minētajam izslēgšanas gadījumam.
	8. Pasūtītājs izvērtē pretendenta vai personālsabiedrības biedra, ja pretendents ir personālsabiedrība, veiktos pasākumus un to pierādījumus, ņemot vērā noziedzīga nodarījuma vai pārkāpuma smagumu un konkrētos apstākļus. Pasūtītājs var prasīt attiecīgā noziedzīgā nodarījuma vai pārkāpuma jomas kompetentām institūcijām atzinumus par pretendenta veikto pasākumu pietiekamību uzticamības atjaunošanai un tādu pašu un līdzīgu gadījumu novēršanai nākotnē.
	9. Ja Pasūtītājs veiktos pasākumus uzskata par pietiekamiem uzticamības atjaunošanai un līdzīgu gadījumu novēršanai nākotnē, tas pieņem lēmumu neizslēgt attiecīgo pretendentu no dalības iepirkuma procedūrā. Ja veiktie pasākumi ir nepietiekami, Pasūtītājs pieņem lēmumu izslēgt pretendentu no tālākas dalības iepirkuma procedūrā.

**PRASĪBAS PIEDĀVĀJUMA NOFORMĒŠANAI UN IESNIEGŠANAI**

1. **Prasības piedāvājuma noformēšanai un iesniegšanai.**
	1. Piedāvājums jāiesniedz elektroniski EIS e-konkursu apakšsistēmā, vienā no zemāk minētajiem formātiem. Katra iesniedzamā dokumenta formāts var atšķirties, bet ir jāievēro šādi iespējamie veidi:
		1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī konkursa sadaļā ievietotās formas;
		2. elektroniski aizpildāmos dokumentus, sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
	2. Sagatavojot piedāvājumu, pretendents ievēro, ka:
		1. Pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā;
		2. Iesniedzot piedāvājumu, pretendents pēc izvēles pretendenta pieteikumu (sk. 1.pielikumā ietvertās datnes) paraksta ar drošu elektronisko parakstu un laika zīmogu vai ar EIS piedāvāto elektronisko parakstu. Pieteikumu paraksta pretendenta pārstāvis ar pārstāvības tiesībām vai tā pilnvarota persona. Ja pieteikumu paraksta pilnvarota persona, jāpievieno personas ar pārstāvības tiesībām izdota pilnvara (skēnēts dokumenta oriģināls PDF formātā).
	3. Piedāvājums jāiesniedz latviešu valodā.
	4. Ja pretendents iesniedzis kāda dokumenta kopiju, to apliecina atbilstoši Ministru kabineta 28.09.2010. noteikumu Nr. 916 ”Dokumentu izstrādāšanas un noformēšanas kārtība” noteiktajai kārtībai. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Iepirkuma komisija, ja tai rodas šaubas par iesniegtā dokumenta kopijas autentiskumu, Publisko iepirkumu likuma 41.panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
	5. Visas piedāvātās cenas aprēķina un norāda *euro* (EUR) bez pievienotās vērtības nodokļa (PVN).
	6. Iesniedzot piedāvājumu, pretendents pilnībā atzīst visus nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šī konkursa sadaļā) ietvertos nosacījumus.
	7. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.
	8. Ja piedāvājums saturēs kādu no 15.7. punktā minētajiem riskiem, tas netiks izskatīts.
	9. Pretendentam piedāvājums jāiesniedz latviešu valodā. Ja kāds no piedāvājuma dokumentiem tiks iesniegts citā valodā, tad tam jāpievieno pretendenta apstiprināts tulkojums latviešu valodā saskaņā ar Ministru kabineta 2000. gada 22. augusta noteikumiem Nr. 291 ”Kārtība, kādā apliecināmi dokumentu tulkojumi valsts valodā”.
	10. Pretendenta piedāvājuma dokumentus paraksta pretendenta persona ar pārstāvības tiesībām. Ja dokumentus paraksta pilnvarotā persona, piedāvājuma atlases dokumentiem jāpievieno attiecīgās pilnvaras oriģināls vai kopija. Pilnvarā precīzi jānorāda pilnvarotajai personai piešķirto tiesību un saistību apjoms.
	11. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu, attiecīgi to noformējot ”Grozījumi” vai ”Atsaukums”.
2. **Konkursa pieteikums:**
	1. Vispārējie nosacījumi pretendenta dalībai konkursā (tostarp iesniedzamie dokumenti) ir pieejami EIS [www.eis.gov.lv](http://www.eis.gov.lv) e-konkursu apakšsistēmā šī konkursa sadaļā.
	2. Lai apliecinātu savu dalību iepirkuma procedūrā, pretendentam jāiesniedz konkursa **pieteikums** saskaņā ar EIS e-konkursu apakšsistēmā konkursa sadaļā publicēto veidlapu.
	3. Pieteikumā, atbilstoši Iepirkumu uzraudzības biroja sniegtajam skaidrojumam (<https://www.iub.gov.lv/sites/default/files/upload/skaidrojums_mazajie_videjie_uzn.pdf>) un Eiropas Komisijas 2003.gada 6.maija Ieteikumam par mazo un vidējo uzņēmumu definīciju (OV L124, 20.5.2003.)) jānorāda, kādam statusam atbilst pretendents – mazajam vai vidējam uzņēmumam.
	4. Pieteikums jāparaksta pretendenta pārstāvim ar pārstāvības tiesībām vai tā pilnvarotai personai. Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikums jāparaksta katrai personai, kas iekļauta piegādātāju apvienībā, pārstāvim ar pārstāvības tiesībām.
	5. Iepirkuma komisija pieprasa informāciju no Uzņēmuma reģistra, lai gūtu pārliecību par pretendenta (tai skaitā piegādātāju apvienības dalībnieku, personālsabiedrības biedru, piesaistīto apakšuzņēmēju un uzņēmēju, uz kuru iespējām pretendents balstās līguma izpildē) pārstāvības tiesībām un pārstāvības apjomu.
	6. Ja pieteikumu paraksta persona, kurai nav pretendenta pārstāvības tiesības, jāiesniedz pretendenta personas ar pārstāvības tiesībām izdota pilnvara (Ministru kabineta 28.09.2010. noteikumu Nr.916 ”Dokumentu izstrādāšanas un noformēšanas kārtība” noteiktajā kārtībā apliecināta kopija) citai personai parakstīt piedāvājumu.
	7. **Ja pieteikumu nav parakstījusi persona ar pārstāvības tiesībām, tad piedāvājums tiek noraidīts.**

**KVALIFIKĀCIJAS PRASĪBAS UN PRETENDENTA PIEDĀVĀJUMĀ IESNIEDZAMIE DOKUMENTI**

1. **Kvalifikācijas prasības attiecībā uz pretendentu un iesniedzamie dokumenti (visas pretendentam izvizītās kvalifikācijas prasības (tostarp iesniedzamie dokumenti) ir pieejamas EIS e-konkursu apakšsistēmā šī konkursa sadaļā).**
	1. Pasūtītājs izslēdz pretendentu no turpmākās dalības iepirkuma procedūrā, kā arī neturpina izskatīt pretendenta piedāvājumu, ja iepirkuma komisija konstatēs, ka pretendents neatbilst Nolikuma 15.punkta prasībām.
	2. Prasības pretendentiem un piedāvājumā iesniedzamie dokumenti:

|  |  |  |
| --- | --- | --- |
| **Nr.** | **Prasība** | **Iesniedzamais dokuments** |
| 15.2.1. | Pretendents normatīvajos aktos noteiktajā kārtībā ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs, ja to paredz attiecīgās valsts regulējums. | * Pretendenta, kas reģistrēts Latvijas Republikas Uzņēmumu reģistra Komercreģistrā, reģistrācijas faktu iepirkuma komisija pārbauda Latvijas Republikas Uzņēmumu reģistra mājas lapā.
* Ja pretendents normatīvajos aktos noteiktajā kārtībā ir reģistrēts ārvalstīs, pretendentam jāiesniedz kompetentas iestādes izsniegta reģistrācijas apliecības kopija vai, ja tādas nav (reģistrācijas valsts normatīvais regulējums neparedz reģistrācijas apliecības izdošanu) tad iesniedz informāciju par pretendenta reģistrācijas numuru un reģistrācijas laiku (ja numurs tiek izsniegts un laiks fiksēts), kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu.
 |
| 15.2.2. | Pretendents ne agrāk kā iepriekšējo trīs gadu (2014., 2015., 2016. un 2017.gadā līdz piedāvājumu iesniegšanas dienai) laikā ir veicis transporta biļešu piegādi un viesnīcu rezervāciju, t.i., ir izpildīts iepriekš minētais pakalpojums par kopējo summu ne mazāk kā 170 000 EUR kura ietvaros:15.2.2.1. veikta viesnīcu rezervācija par kopējo summu ne mazāk kā 85 000 EUR apmērā, un15.2.2.2.veikta transporta biļešu piegāde ne mazāk kā 85 000 EUR apmērā\*. | Pieredze tiek apliecināta aizpildot un parakstot Iepirkuma Nolikumam pievienoto Apliecinājuma par pieredzi veidlapu (4.pielikums). |
| 15.2.3. | Pretendents ir reģistrēts Latvijas Republikas Tūrisma aģentu un Tūrisma operatoru datubāzē (TATO) normatīvajos aktos noteiktajā kārtībā vai līdzvērtīgā reģistrā ārvalstīs. | Komisija pretendenta atbilstību pārbaudīs TATO datubāzē – <http://tato.em.gov.lv>.Pretendentam, kurš vēl nav reģistrējies TATO datu bāzē, jāiesniedz apliecinājums, ka 10 (desmit) darba dienu laikā pēc atzīšanas par iepirkuma uzvarētāju pretendents reģistrēsies TATO datubāzē. Piegādātāju apvienībai jāiesniedz apliecinājums, ka kāds no piegādātāju apvienības biedriem 10 (desmit) darba dienu laikā pēc pretendenta atzīšanas par iepirkuma uzvarētāju reģistrēsies TATO datubāzē.  |

*\* 15.2.2.1.* *un 15.2.2.2.apakšpunktos uzskaitītie pakalpojumi var būt sniegti viena vai vairāku līgumu ietvaros, ja katra konkrētā pakalpojuma summa šī līguma ietvaros sasniedz minētajos apakšpunktos konkrētajam pakalpojumam noteikto summu. Gadījumā, ja viesnīcu rezervēšanas pakalpojumi un transporta biļešu piegādes veikšanas pakalpojumi veikti viena līguma ietvaros, jānorāda atsevišķi katra sniegtā pakalpojuma vērtība.*

* 1. Ja konkrētās Vispārīgās vienošanās izpildē pretendents balstās uz citu uzņēmēju iespējām, pretendentam papildus jāiesniedz šo uzņēmumu apliecinājums vai vienošanās par nepieciešamo resursu nodošanu pretendenta rīcībā.
	2. Ja piedāvājumu iesniedz personu apvienība, tai papildus jāiesniedz dalībnieku vienošanās protokols, ko parakstījušas dalībniekus pārstāvošas personas ar pārstāvības tiesībām, kurā norādīts atbildīgais apvienības dalībnieks un pārstāvis, kurš pilnvarots iesniegt piedāvājumu, pārstāvēt personu apvienību iepirkuma procedūras ietvaros, personu apvienības dalībnieku vārdā parakstīt piedāvājuma dokumentus (norādīt kādus), parakstīt Vispārīgo vienošano, ja personu apvienība uzvarēs iepirkuma procedūrā, norādot, kādus pakalpojumus un kādā apjomā sniegs katrs personu apvienības dalībnieks.
	3. Pasūtītājs pieņem Eiropas vienoto iepirkuma procedūras dokumentu (jāaizpilda [*Eiropas Komisijas 2016.gada 5.janvāra īstenošanas regulas Nr.2016/7*](http://eur-lex.europa.eu/eli/reg_impl/2016/7/oj/lav/pdfa1a) 2. pielikums) kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām (pieejams aizpildīšanai [*Eiropas Komisijas*](https://ec.europa.eu/growth/tools-databases/espd) tīmekļa vietnē [*https://ec.europa.eu/tools/espd*](https://ec.europa.eu/tools/espd); jāaizpilda un jāpievieno piedāvājumam). Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Pretendents var Pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
1. **Prasības attiecībā uz pretendenta tehniskajām un profesionālajām spējām**
	1. Pretendenta rīcībā ir visi nepieciešamie resursi savlaicīgai un kvalitatīvai Vispārīgās vienošanās izpildei atbilstoši Tehniskajai specifikācijai.
	2. Pretendents var balstīties uz citu uzņēmēju iespējām, ja tas nepieciešams konkrētās Vispārīgās vienošanās izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka viņa rīcībā būs nepieciešamie resursi, iesniedzot šo uzņēmumu apliecinājumu vai vienošanos par nepieciešamo resursu nodošanu pretendenta rīcībā.
2. **Tehniskais piedāvājums**
	1. Tehnisko piedāvājumu sagatavo un iesniedz atbilstoši EIS e-konkursu apakšsistēmā šī konkursa sadaļā publicētajai veidlapai, ņemot vērā nolikuma un tehniskās specifikācijas prasības.
	2. Pretendents nav tiesīgs interpretēt, grozīt vai sašaurināt Pasūtītāja minimālās prasības, kas noteiktas Tehniskajā specifikācijā.
3. **Pretendenta piedāvājums komandējuma uzdevuma izpildē**

Pretendentam jāiesniedz pretendenta piedāvājuma komandējuma uzdevuma (nolikuma 5.pielikums) izpildes dokumenti saskaņā ar nolikuma 6.pielikuma formu, kā arī:

* 1. aviobiļešu un viesnīcu rezervāciju apstiprinoši dokumenti, kas satur informāciju par aviobiļešu un viesnīcu rezervāciju, brokastu iekļaušanu un bagāžas izmaksām (ja attiecas). Rezervāciju veikšanai un apdrošināšanas polises saņemšanai Pasūtītājs nenorāda konkrētas personas datus. Personas, uz kuras vārda veikt rezervācijas un noformēt apdrošināšanu, ir pretendenta izvēle.
	2. Pretendenta apliecināta izdruka no sistēmas, kurā veikta attiecīgā rezervācija;
	3. Pretendenta apliecināts rezervācijas sistēmas izdrukas formas ekrānšāviņš (PrintScreen), kurā redzams tā izveidošanas laiks.
	4. Pretendenta piedāvājums komandējuma uzdevuma (nolikuma 5.pielikums) izpildē saskaņā ar nolikuma 6.pielikuma formu.
	5. elektroniskās rezervēšanas sistēmas uzturētāja (piemēram, Amadeus vai ekvivalenta) izsniegtu apliecinājumu par veikto biļešu un viesnīcas rezervāciju.
1. **Finanšu piedāvājums**
	1. Finanšu piedāvājumu sagatavo un iesniedz, atbilstoši EIS e-konkursu apakšsistēmā šī konkursa sadaļā publicētajām veidlapām, aizpildot atbilstošās finanšu piedāvājuma Microsoft Excel formas šūnas.
	2. Iepirkuma līgumcena netiks pārskatīta, ja, slēdzot Vispārīgo vienošanos vai iepirkuma Vispārīgās vienošanās laikā, izrādīsies, ka pretendents cenā nav iekļāvis kādas no izmaksām kvalitatīvai Vispārīgās vienošanās izpildei, vai radīsies jebkādu iemeslu dēļ radīts sadārdzinājums.
	3. Pretendents finanšu piedāvājumā starpniecības pakalpojumu cenas par pakalpojumu norāda EUR (bez pievienotās vērtības nodokļa (turpmāk - PVN)) atbilstoši finanšu piedāvājuma formai (Nolikuma 3.pielikums). Sagatavojot finanšu piedāvājumu, jāņem vērā šādi noteikumi:
		1. Cenā jāiekļauj visas izmaksas un visi valsts un pašvaldību noteiktie nodokļi un nodevas bez PVN.
		2. Jānorāda starpniecības pakalpojuma cena EUR katram pakalpojumam atsevišķi. Šī cena tiks pievienota pie Vispārīgās vienošanās un būs spēkā visu Vispārīgās vienošanās darbības laiku.
		3. Piedāvājuma cenas ir jāaprēķina un jānorāda ar precizitāti 2 (divas) zīmes aiz komata, matemātiski noapaļojot.
		4. Ja Finanšu piedāvājumā par kādu no piedāvātajiem pakalpojumiem Pretendents norāda piedāvāto līgumcenu 0,00 EUR, tad Pretendentam jāsniedz paskaidrojums ar detalizētu pamatojumu par būtiskajiem piedāvājuma nosacījumiem (pakalpojumu izmaksām, īpaši izdevīgiem pakalpojumu sniegšanas apstākļiem, pakalpojumu īpašībām un oriģinalitāti, iespējām saņemt komercdarbības atbalstu), kas Pretendentam ir pieejami, lai nodrošinātu norādītās pakalpojuma izmaksas.
		5. Viesnīca jārezervē saskaņā ar Ministru kabineta 12.10.2010. noteikumiem Nr. 969 "Kārtība, kādā atlīdzināmi ar komandējumiem saistītie izdevumi".

**PRETENDENTU ATLASE, PIEDĀVĀJUMU atbilstības**

**pārbaude un izvēle**

1. **Pretendentu atlase, piedāvājumu atbilstības pārbaude un izvēle**
	1. Pretendentu atlasi un piedāvājumu atbilstības pārbaudi un izvēli Komisija veic saskaņā ar spēkā esošajiem Latvijas Republikas normatīvajiem aktiem un iepirkuma procedūras nolikumā izvirzītajām prasībām.
	2. Komisija lēmumus pieņem slēgtā sēdē, pamatojoties uz informāciju, kas pieprasīta un iesniegta līdz piedāvājuma iesniegšanas termiņa beigām.
	3. Ja Komisija konstatē, ka atbilstoši Publisko iepirkumu likuma 42., 44., 45., 46., 47. un 48. panta noteikumiem iesniegtajos dokumentos ietvertā informācija ir neskaidra vai nepilnīga, tā pieprasa, lai pretendents vai kompetenta institūcija izskaidro vai papildina šajos dokumentos ietverto informāciju. Komisija termiņu nepieciešamās informācijas iesniegšanai nosaka samērīgi ar laiku, kas nepieciešams šādas informācijas sagatavošanai un iesniegšanai.
	4. Komisija pārbaudi par Publisko iepirkumu likuma 42. panta pirmajā daļā noteikto pretendentu izslēgšanas gadījumu esamību veic attiecībā uz katru pretendentu, kuram atbilstoši citām paziņojumā par līgumu un iepirkuma procedūras dokumentos noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības.
	5. Ja Komisijai rodas šaubas par iesniegtās dokumenta kopijas autentiskumu, tā pieprasa pretendentam iesniegt vai uzrādīt dokumenta oriģinālu.
	6. Komisija izslēdz pretendentu no dalības iepirkuma procedūrā, ja piedāvājums neatbilst nolikumā izvirzītajām prasībām.
	7. Piedāvājumu vērtēšanas laikā Komisija pārbauda, vai piedāvājumā nav aritmētisko kļūdu. Ja Komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu Komisija paziņo pretendentam, kura pieļautās kļūdas labotas. Vērtējot finanšu piedāvājumu, komisija ņem vērā labojumus.
	8. Komisija atbilstoši Publisko iepirkumu likuma 53. pantā noteiktajai kārtībai izvērtē, vai pretendenta, kuram būtu piešķiramas iepirkuma līguma slēgšanas tiesības, iesniegtais piedāvājums nav atzīstams par nepamatoti lētu.
	9. No piedāvājumiem, kas atbilst nolikumā noteiktajām prasībām, Komisija izvēlas **saimnieciski izdevīgāko piedāvājumu ar viszemāko svērto cenu**.
	10. Tiek noteikti šādi piedāvājumu vērtēšanas kritēriji (tie sakārtoti nozīmīguma secībā) un tiem atbilstošie maksimāli iegūstamie punkti:

|  |  |  |
| --- | --- | --- |
| **Kritērija Nr.** | **Pakalpojums**  | **Maksimāli iegūstamo cenas izdevīguma punktu īpatsvars** |
| 20.10.1. | Visu piedāvāto aviobiļešu cenu summa  | 75 punkti |
| 20.10.2. | Visu piedāvāto viesnīcu cenu summa | 20 punkti |
| 20.10.3. | Starpniecības pakalpojumu cenu summa | 5 punkti |
|  | Kopā: | 1. punkti
 |

* 1. Piedāvājuma cenu izdevīguma punkti par katru Nolikuma 20.10.punktā minēto pakalpojumu tiek aprēķināti pēc sekojošas formulas (iegūtie skaitļi tiek noapaļoti līdz vienai zīmei aiz komata):

A= P x (Bw:By), kur

A- pretendenta iegūtais punktu skaits

P- maksimālais punktu skaits

Bw - lētākā piedāvājuma cena

By – vērtējamā piedāvājuma cena + 1 EUR

* 1. Maksimāli iegūstamo punktu summa ir 100 punkti.
	2. Pretendents, kurš ieguvis visaugstāko punktu skaitu, atzīstams par pretendentu, kuram būtu piešķiramas līguma slēgšanas tiesības.
	3. Piedāvājuma izvēle gadījumā, ja vairāki pretendenti ieguvuši vienādu punktu skaitu:

20.14.1.Gadījumā, ja vairāki piedāvājumi iegūst vienādu punktu skaitu un tie atzīstami par saimnieciski visizdevīgākajiem piedāvājumiem, komisija izvēlēsies piedāvājumu, kurš būs ieguvis vairāk punktu Nolikuma 20.10.1.punktā minētajā kritērijā.

20.14.2.Gadījumā, ja neviens no pretendentiem neatbildīs Nolikuma 20.14.1.punktā noteiktajam nosacījumam un piedāvājumi būs saimnieciski visizdevīgākie saskaņā ar Nolikuma 20.14.1.punktā noteikto kārtību, iepirkuma komisija izvēlēsies to piedāvājumu, kurš būs ieguvis vairāk punktu Nolikuma 20.10.2.punktā minētajā kritērijā.

20.14.3.Gadījumā, ja neviens no pretendentiem neatbildīs Nolikuma 20.14.1.punktā noteiktajam nosacījumam un piedāvājumi būs saimnieciski visizdevīgākie saskaņā ar Nolikuma 20.14.1.punktā un 20.14.2.punktā noteikto kārtību, tad tiks rīkota izloze. Pretendenti tiks uzaicināti uz izlozi, kuras rezultātā tiks noteikts uzvarētājs. Gadījumā, ja kāds no uzaicinātajiem pretendentiem uz izlozi komisijas noteiktā termiņā neieradīsies, izloze notiks bez pretendenta klātbūtnes.

* 1. Pasūtītāja pieņemto lēmumu paziņo visiem pretendentiem 3 (trīs) darba dienu laikā pēc lēmuma pieņemšanas.
	2. Ja pretendents, kurš atzīts par iepirkuma procedūras uzvarētāju, atsauc piedāvājumu, vai nenoslēdz līgumu Pasūtītāja norādītajā termiņā, Komisija lemj par līguma slēgšanas tiesību piešķiršanu pretendentam ar nākamo zemāko piedāvāto līgumcenu, vai iepirkuma procedūras pārtraukšanu.

**VISPĀRĪGĀS VIENOŠANĀS SLĒGŠANA**

1. **Vispārīgās vienošanās slēgšana**
	1. Ar izraudzīto Pretendentu tiks slēgta Vispārīgā vienošanās Publisko iepirkumu likuma 60. pantā noteiktajā kārtībā saskaņā ar nolikuma noteikumiem un nolikumam pievienoto iepirkuma Vispārīgās vienošanās projektu un ievērojot pretendenta piedāvājumu. Vispārīgās vienošanās nosacījumi, var tikt precizēti tiktāl, lai tie nebūtu pretrunā Vispārīgās vienošanās projekta nosacījumiem.
	2. Iesniedzot piedāvājumu, pretendents pilnībā akceptē iepirkuma Vispārīgās vienošanās projektu. Pretendenta iebildumi par nolikumam pievienotās Vispārīgās vienošanās projekta nosacījumiem jāizsaka piedāvājumu sagatavošanas laikā Publisko iepirkumu likuma noteiktajā kārtībā. Slēdzot Vispārīgo vienošanos, iebildumi par Vispārīgās vienošanās projekta nosacījumiem netiek pieņemti.
	3. Pretendents nodrošina piedāvātās līgumcenas nemainīgumu pakalpojumam visā Vispārīgās vienošanās izpildes laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenu paaugstināšanai, un šo procesu radītās sekas pretendentam ir jānoprognozē un jāaprēķina, sastādot finanšu piedāvājumu.
	4. Ja par iepirkuma procedūras uzvarētāju tiks atzīta personu apvienība, tai līdz Vispārīgās vienošanās noslēgšanai ir jāreģistrējas Latvijas Republikas Uzņēmumu reģistrā vai attiecīgās ārvalsts reģistrā, atbilstoši attiecīgās ārvalsts normatīvo aktu regulējumam, vai jānoslēdz sabiedrības līgums Civillikuma 2241. – 2280.pantā noteiktajā kārtībā.
2. **pielikumi**

EIS e-konkursu apakšsistēmā šī konkursa sadaļā publicētie pielikumi ir šī nolikuma neatņemamas sastāvdaļas

|  |  |
| --- | --- |
| 1.pielikums | * Pieteikums dalībai iepirkuma procedūrā
 |
| 2.pielikums | * Tehniskā specifikācija – tehniskā piedāvājuma forma
 |
| 3.pielikums | * Finanšu piedāvājuma forma
 |
| 4.pielikums | * Apliecinājums par pieredzi
 |
| 5.pielikums | * Komandējuma uzdevums
 |
| 6.pielikums | * Pretendenta piedāvājums komandējuma uzdevumu izpildē (forma)
 |
| 7.pielikums | * Vispārīgās vienošanās projekts
 |

1. Informāciju par to, kā ieinteresētais piegādātājs var reģistrēties par Nolikuma saņēmēju sk. <https://www.eis.gov.lv/EIS/Publications/PublicationView.aspx?PublicationId=883>. [↑](#footnote-ref-1)